આયોજકોમાંનો એક સાંથાલી યુવક ભીમ મારાન્‍ડીનું કહેવું હતું, ‘સાંથાલોને આનાથી કશી તકલીફ નથી. મેળાના આયોજક ઝારખંડ મુક્તિ મોરચાના છે, તેથી ભા.જ.પ. વાંધા પાડે છે.’ ‘ઈન્‍ડીયન એક્સપ્રેસ’ના પ્રશાંત પાંડેને ભીમ મારાન્‍ડીએ કહ્યું, ‘મહારાજ, હમ લોગ કે યહાં લડકી પસંદ આતી હૈ તો ઉસકો ઘર સે લે કે આતે હૈં, યહાં આપ ‘કીસ’ કા બાત કર રહે હૈં’. તેમના જણાવ્યા મુજબ તેમનું પોતાનું લગ્ન પણ એ જ રીતે થયું હતું. ‘લીવ-ઈન’ સંબંધો અહીં સામાન્ય છે. વાસ્તવમાં ઘણા લોકો તો પોતાનાં સંતાનોનાં લગ્ન થાય ત્યારે વિધિવત પરણતા હોય છે.